cyanic-selkie/wikianc huggingface dataset:
Pavel Sibera
Vuosi 1997
Kaudella 1997 Sibera ajoi osan kaudesta Felicia Kit Carilla ja osan kaudesta uudella Škoda Octavia Kit Carilla. F2 Cup oli lopetettu, joten 2-vetoiset Kit Carit joutuivat kilpailemaan täysiveristen nelivetoisten WRC-autojen joukossa. Kauden saldoksi jäivät luokkavoitot Portugalista, Argentiinasta ja Australiasta, kaikki Felicialla. Octavialla ajetut Suomen ja Italian rallit päättyivät molemmat keskeytykseen. Yleiskilpailussa vauhti ei WRC-autojen joukossa riittänyt Argentiinan rallin 10. sijaa parempaan.
Vuosi 1998
Kaudella 1998 vanha Felicia Kit Car oli jo jäänyt pois ja kausi kului Siberalta kokonaisuudessaan Octavian kehitystyön merkeissä. Kuudesta startatusta kilpailuista neljä päättyi keskeytykseen ja maalin asti Sibera selvisi vain Akropolis ja Neste Oil ralleissa. Luokkasijoitukset luokassa A7 olivat kolmas ja neljäs, ja yleiskilpailussa 21. ja 25.
Vuosi 1999
Kaudelle 1999 Octavia Kit Car oli muutettu nelivetoiseksi WRC-autoksi. Sibera osallistui autolla vain kahteen MM-osakilpailuun, jotka molemmat päätyivät keskeytykseen. Katalonian rallin tulipaloon päättyi myös Siberan ura MM-ralleissa. Samoihin aikoihin talli valitsi Siberan tilalle tämän maanmiehen Emil Trinerin, joka oli ajanut testejä sekä kilpaillut saman vuoden Portugalin rallissa. Kansallisella tasolla Sibera ajoi vielä vuoteen 2001 asti ja viho viimeisen kilpailunsa kansallisessa sprintti-rallissa vuonna 2003.
Yadake (1945)
Yadake oli Keisarillisen Japanin laivaston Tachibana-luokan hävittäjä.
Pamela Tolan filmografia
Tämä on luettelo Pamela Tolan filmografiasta.
Radek Duda
Radek Duda (s. 28. tammikuuta 1979 Chodov, Tšekkoslovakia) on tšekkiläinen jääkiekkoilija, joka pelaa kotimaansa toiseksi korkeimmalla sarjatasolla 1. česká hokejová ligan HC Benátky nad Jizeroussa. Hän on pelipaikaltaan oikea laitahyökkääjä. Duda on tunnettu suoraviivaisesta ja röyhkeästä pelityylistään ja hänellä on ollut myös ongelmapelaajan maine. Duda on kerännyt yhteensä 603 pelaamassaan Tšekin Extraligan runkosarjan ottelussa yhteensä 1492 jäähyminuuttia, joilla hän sijoittuu kauden 2016–2017 jälkeen liigan kaikkien aikojen jäähypörssissä toiseksi edellään vain Václav Skuhravý. Duda on pelannut urallaan myös Itävallassa, Venäjällä, Ruotsissa, Suomessa, Sveitsissä ja Saksassa sekä Kanadan junioriliiga WHL:ssä.
Debyytti miesten peleissä ja vuodet WHL:ssä
Duda on HC Baník Sokolovin kasvatti. OHL-joukkue Sarnia Sting varasi hänet 66. pelaajana CHL:n varaustilaisuudessa 1996. Duda ei kuitenkaan siirtynyt vielä CHL:ään, vaan hän päätti jatkaa uraansa kotimaassaan ja siirtyi kaudeksi 1996–1997 HC Sparta Prahaan. Duda debytoi myös seuran Extraliga-joukkueessa, jossa hän pelasi yhden playoff-ottelun. Duda voitti kauden päätteeksi pronssia. Hän pelasi kauden aikana myös yhden ottelun lainalla kasvattajaseurassaan HC Baník Sokolovissa Tšekin toiseksi korkeimmalla sarjatasolla 1. česká hokejová ligassa. Varsinaisella Extraligan tulokaskaudellaan 1997–1998 Duda teki 39 runkosarjaottelussa tehot 4+3=7 ja kymmenessä playoff-ottelussa kaksi syöttöpistettä. Hän pelasi myös kuusi EHL-ottelua ilman tehopisteitä.
Calgary Flames varasi Dudan seitsemännellä kierroksella 192. pelaajana NHL:n varaustilaisuudessa 1998. Samana kesänä hänet varattiin uudelleen CHL:ään, kun WHL-joukkue Regina Pats varasi Dudan 46. pelaajana. Hän siirtyi joukkueeseen kaudeksi 1998–1999 ja oli Patsin toiseksi paras pistemies Brett Lysakin jälkeen tehoilla 24+31=55. Kaudeksi 1999–2000 Duda vaihtoi WHL-seuraansa Lethbridge Hurricanesiin, jonka paras pistemies ja syöttäjä hän oli tehoilla 42+64=106. Duda sijoittui koko liigan pistepörssissä kolmanneksi edellään vain Calgary Hitmenin Brad Moran ja Pavel Brendl. Hän jakoi myös Hurricanesin sisäisen tehotilaston voiton Brian Ballmanin kanssa lukemalla +23.
Sparta Praha, Plzeň ja Slavia Praha
Kaudeksi 2000–2001 Duda palasi kotimaahansa ja HC Sparta Prahaan. Hän siirtyi kesken kauden kuitenkin HC Plzeňiin. Duda keräsi Extraligan runkosarjassa yhteensä 115 jäähyminuuttia, joilla hän voitti liigan jäähypörssin. Duda joutui Plzeňissä kuitenkin kurinpidollisiin ongelmiin seurajohdon kanssa ja hän pelasi loppukaudella Itävallan liigan Kapfenberger SV:ssä. Kaudeksi 2001–2002 Duda palasi Plzeňiin, jonka toiseksi paras pistemies hän oli Josef Strakan jälkeen tehoilla 17+18=35. Pudotuspeleissä Duda oli joukkueen paras pistemies ja syöttäjä tehoilla 1+5=6. Kesken kauden 2002–2003, lokakuussa 2002 hän joutui jättämään Plzeňin, kun Dudan katsottiin vahingoittavan lausunnoillaan seuran mainetta. Hän myös syytti Plzeňin kapteeni Josef Řezníčekiä joukkueen "masinoinnista" Dudaa vastaan. Řezníček uhkasi nostaa tämän takia oikeuskanteen häntä vastaan.
Plzeňistä lähdettyään Duda siirtyi loppukaudeksi 2002–2003 HC Slavia Prahan riveihin. Hän oli joukkueen kolmanneksi paras pistemies tehoilla 12+15=27. Duda sijoittui 152 minuutillaan koko Extraligan jäähypörssissä toiseksi edellään vain HC Liberecin Angel Krstev. Hän jakoi koko Extraligan pudotuspelien maalipörssin toisen sijan HC Pardubicen Tomáš Blažekin ja Ladislav Lubinan kanssa seitsemällä osumallaan edellään vain joukkuetoveri Michal Sup. 19. tammikuuta 2003, vierasottelussa HC Libereciä vastaan Duda nahisteli ensin vastustajajoukkueen Martin Čakajíkin kanssa, jonka jälkeen molemmat saivat ulosajon. Tämän jälkeen Duda tunkeutui Liberecin pukuhuoneeseen, jossa hän kävi käsiksi Čakajíkiin. Duda kiisti tämän, mutta hänet tuomittiin kuitenkin valvontakameran kuvan perusteella. Dudalle tuomittiin kahden ottelun pelikielto ja 50 000 korunan sakkorangaistus. Hän pelasi myöhemmin Čakajíkin joukkuetoverina Liberecissä. Duda voitti kauden päätteeksi Tšekin-mestaruuden.
Kaudet ulkomaiden pääsarjoissa
Kauden 2003–2004 Duda pelasi Venäjän Superliigan Ak Bars Kazanissa. Kaudeksi 2004–2005 hän palasi Slavia Prahaan ja loppukaudella aiemmassa seurassaan HC Plzeňissä. Kaudeksi 2005–2006 Duda palasi jälleen Slaviaan. Hän jakoi tehoilla 17+27=44 joukkueen sisäisen pistepörssin toisen sijan Jaroslav Bednarin kanssa edellään vain Josef Beránek. He jakoivat koko Extraligan pistepörssin viidennen sijan HC Třinecin Jaroslav Kudrnan ja Jan Peterekin kanssa. Duda sijoittui myös 158 minuutillaan koko liigan jäähypörssissä toiseksi HC Karlovy Varyn Václav Skuhravýn jälkeen. Hän voitti myös pudotuspelien jäähypörssin 54 minuutillaan. Duda voitti kauden päätteeksi hopeaa.
Kauden 2006–2007 Duda aloitti kaksivuotisella sopimuksella Ruotsin Elitserienin nousijajoukkue Malmö Redhawksissa. Hän ei kuitenkaan pystynyt vastaamaan seuran Dudaan kohdistamiin odotuksiin ja hän teki yhdeksässä ottelussa vain tehot 1+1=2. Myös koko joukkueen kausi alkoi heikosti. Marraskuussa 2006 Duda siirtyi lopulta loppukauden sopimuksella SM-liigajoukkue Tampereen Ilvekseen. Hän edusti joukkuetta kauden aikana myös Continental Cupissa. Kaudeksi 2007–2008 Duda palasi Venäjän Superliigaan ja siirtyi Amur Habarovskin joukkueeseen. Hänen sopimuksensa purettiin kuitenkin jo ennen kauden alkua elokuussa 2007, kun Amur teki ulkomaalaiskiintiössään tilaa puolustaja Jan Platilille. Duda pelasi alkukauden kotimaasaan HC Slavia Prahan riveissä, mutta hän siirtyi sittemmin ensin Sveitsin National League A:n SCL Tigersiin ja sieltä saman liigan EHC Baseliin. Baselin kausi päättyi putoamiseen National League B:hen.
Paluu Tšekkiin
Duda pelasi kauden 2008–2009 kotimaassaan HC České Budějovicen riveissä. Kaudeksi 2009–2010 hän siirtyi sarjatasoa alemmas 1. ligan KLH Chomutoviin. Duda voitti tehoilla 23+37=60 koko liigan piste- ja syöttöpörssin sekä jakoi maalipörssin toisen sijan HC Slovan Ústečtí Lvin Pavel Jankůn ja Roman Pšurnýn kanssa edellään vain HC Dukla Jihlavan Daniel Hodek. Hän voitti myös 1. ligan jäähypörssin 161 minuutillaan. Duda voitti myös sarjan pudotuspelien piste- ja syöttöpörssin tehoilla 4+17=21. Hän voitti kauden päätteeksi 1. ligan mestaruuden. Duda oli joukkueensa paras pistemies ja syöttäjä myös Extraligan karsinnoissa tehoilla 2+3=5, mutta Chomutov jäi kuitenkin ilman sarjanousua. Kesken kauden 2010–2011, marraskuussa 2010 seura lainasi hänet sarjatasoa ylemmäs aiempaan seuraansa HC Plzeňiin, mutta Duda palasi siirtotakarajalla kuitenkin Chomutovin vahvuuteen. Toukokuussa 2011 seura lainasi hänet koko kauden 2011–2012 kattavalla sopimuksella Plzeňiin. Duda sijoittui tehoilla 24+35=59 koko Extraligan pistepörssissä toiseksi edellään vain HC Liberecin Petr Nedvěd. Hän voitti myös joukkueensa sisäisen tehotilaston lukemalla +18. Duda voitti kauden päätteeksi pronssia.
Kaudeksi 2012–2013 Duda teki sopimuksen Sveitsin National League A:ssa pelaavan Genève-Servette HC:n kanssa. Hänen ulkomaalaislupansa kuitenkin viivästyi ja Duda jätti seuran syyskuussa 2012, jolloin hän palasi edellisenä keväänä Extraligaan nousseeseen KLH Chomutoviin. Marraskuussa Duda siirtyi loppukauden sopimuksella HC Libereciin. Joukkue ajautui Extraligan karsintasarjaan, mutta Liberec onnistui kuitenkin säilyttämään sarjapaikkansa. Duda voitti karsintasarjan maalipörssin seitsemällä osumallaan, mutta myös jäähypörssin 62 minuutillaan. Kaudeksi 2013–2014 hän palasi taas HC Plzeňiin, jonka paras pistemies ja syöttäjä Duda oli tehoilla 14+27=41. Hän sijoittui 141 minuutillaan koko Extraligan jäähypörssissä toiseksi edellään vain HC Liberecin Petr Vampola.
Duda siirtyi kaudeksi 2014–2015 vuoden mittaisella sopimuksella HC Karlovy Varyyn. Hän nousi joukkueen kapteeniksi. Duda oli Karlovy Varyn paras pistemies ja maalintekijä tehoilla 19+17=36. Hän sijoittui 146 minuutillaan koko Extraligan jäähypörssissä toiseksi edellään vain joukkuetoveri Václav Skuhravý. Duda voitti myös karsintasarjan jäähypörssin 42 minuutillaan. Huhtikuussa 2015 hän teki Karlovy Varyn kanssa kaksivuotisen jatkosopimuksen. Marraskuussa seura lainasi Dudan kasvattajaseuraansa HC Baník Sokoloviin, 1. ligaan. Hän pelasi siellä kaksi ottelua peräti tehopistein 1+9=10. Joulukuussa Duda siirtyi loppukaudeksi HC Litvínovin riveihin.
Siirtyminen Saksaan
Kaudeksi 2016–2017 Duda siirtyi vuoden mittaisella sopimuksella Saksan toiseksi korkeimmalle sarjatasolle DEL2-liigan EHC Freiburgiin. Hän oli joukkueen kolmanneksi paras pistemies tehoilla 18+29=47. Duda sijoittui 142 minuutillaan koko liigan jäähypörssissä toiseksi edellään vain Heilbronner Falkenin Rylan Schwartz. Heinäkuussa 2017 hän teki Freiburgin kanssa vuoden mittaisen jatkosopimuksen. Kaudella 2017–2018 Duda oli 15 osumallaan joukkueen kolmanneksi paras maalintekijä Mark Mancarin kanssa. Hän sijoittui 111 minuutillaan koko DEL2:n jäähypörssissä viidenneksi.
Duda palasi kauden 2018–2019 kynnyksellä kotimaahansa ja siirtyi vuoden mittaisella sopimuksella 1. ligassa pelaavan HC Benátky nad Jizeroun riveihin.
Maajoukkueura
Duda edusti Tšekkiä MM-kilpailuissa vuonna 2003. Hän voitti turnauksen jäähypörssin 43 minuutillaan. Yhteensä Duda on pelannut 32 A-maaottelua tehopistein 12+14=26. Hän pelasi viimeisimmän A-maaottelunsa kuitenkin keväällä 2004. Dudan maajoukkueuran katkeamisen yksi syistä oli pitkälti tulevan, vuonna 2005 aloittaneen Tšekin A-maajoukkueen pitkäaikaisen päävalmentaja Alois Hadamczikin haukkuminen "Šišlavej Polák" -nimellä haastattelussa kevään 2002 pudotuspeleissä. Tuolloin Hadamczik valmensi Plzeňin vastustajajoukkue HC Vítkoviceä. Hadamczikin mukaan he ovat kuitenkin sittemmin käyneet Dudan kanssa asiallisia keskusteluja A-maajoukkueessa pelaamisesta, mutta Hadamczikin mukaan häntä ei lopulta ole valittu riittävän suoritustason myötä.
Duda pelasi myös alle 20-vuotiaiden MM-kilpailuissa vuonna 1998 ja alle 18-vuotiaiden EM-kilpailuissa vuonna 1997.
Muuta
Dudaa on syytetty useasta pahoinpitelystä. Tammikuussa 2012 hänen katsottiin pahoinpidelleen eläkeläismiehen Karlovy Varyn keskustassa, kun Duda ylitti suojatietä, missä hän ei päästänyt autoillutta eläkeläistä ensin. Puolustuksen mukaan Duda puolusti itseään autosta noussutta eläkeläistä vastaan. Hän sai huhtikuussa 2012 kolmen kuukauden ehdollisen vankeusrangaistuksen.
Ministry of Sound
Ministry of Sound Group on multimediaviihteeseen keskittynyt yhtiö, joka toimii pääsosin Lontoossa. Lontoossa heillä on yökerho, maailmanlaajuisiin tapahtumiin perustuvaa toimintaa, musiikin kustannustoimintaa sekä kuntosali.
James Palumbo on yksi perustajista, yhtiön entinen puheenjohtaja sekä konsernin toimitusjohtaja. Vuonna 2008 hän antoi yhtiön päivittäisen ylläpitämisen Lohan Presencerin hoidettavaksi. Vuonna 2016 Presenceristä tuli puheenjohtaja, antaen päivittäisen ylläpitämisen Jonathan Bevanille.
San Donato Milanese
San Donato Milanese on kunta Lombardiassa Pohjois-Italiassa. Se on osa Milanon metropolikaupunkia, ja se sijaitsee 10 kilometrin päässä Milanosta. Kunta on yhdistetty Milanon metropolikaupunkiin Milanon metron avulla, sekä kunnasta löytyy oma rautatieasema. Vuonna 2015 kunnan väkiluku oli 32 221.
Historia
San Donato perustettiin 600-luvulla Beneventon herttuan, Grimoaldin armeijan toimesta. Vasta 1500-luvulla San Donato joutui Milanon arkkipiispojen haltuun.Marigagnon taistelu käytiin San Donaton lähellä ja Frans I asetti päämajaansa kunnan alueelle taistelun jälkeen.
Nykyään San Donato Milanese on moderni teollisuus- ja palvelukeskus. Kunta sai Italian presidentin myöntämän kunniamaininnan 30. joulukuuta 1976.
Hatsuume (1945)
Hatsuume oli keisarillisen Japanin laivaston vuonna 1945 valmistunut Tachibana-luokan hävittäjä toisessa maailmansodassa.
Valmistus
Alus tilattiin vuoden 1944 hankinnoissa Maizurun laivastontelakalta, missä köli laskettiin 8. joulukuuta 1944. Se laskettiin vesille 25. huhtikuuta 1945 ja otettiin palvelukseen 18. kesäkuuta.
Palvelus
Alus poistettiin alusluettelosta 5. lokakuuta 1945. Se aloitti 1. joulukuuta kotiutettujen sotilaiden kuljetukset Japaniin. Alus luovutettiin 6. heinäkuuta 1947 sotakorvauksena Kiinalle, joka poisti sen alusluettelostaan 1964.
Eion (Traakia)
Eion oli antiikin aikainen kaupunki ja kaupunkivaltio (polis) Traakiassa nykyisen Kreikan alueella. Sen tarkkaa sijaintia ei tunneta.
Myöskään Eionin historiasta ei tiedetä paljoakaan. Se oli Mendestä käsin perustettu siirtokunta. Vaikka kaupunki on luetteloitu polikseksi eli itsenäiseksi kaupunkivaltioksi, sen todellinen asema tunnetaan kuitenkin huonosti, ja se saattoi olla Menden alaisuudessa.
Eionin jäsenyydestä Ateenan johtamassa Deloksen meriliitossa ei ole tietoa. Ainakaan sitä ei mainita liiton verotusluetteloissa. Se oli Ateenan vihollinen peloponnesolaissodassa ainakin vuonna 425 eaa., jolloin ateenalaiset saivat vallattua sen lyhyeksi ajaksi, mutta ei ole tietoa, oliko se ollut liiton jäsenenä aiemmin ja kapinoinut. Khalkidikelaiset ja bottiaialaiset saivat vallattua kaupungin takaisin. Thukydideen kuvauksen perusteella Eion on ollut ympäröity muurein.
Katsura (1945)
Katsura oli keisarillisen Japanin laivaston Tachibana-luokan hävittäjä.
Valmistus
Alus tilattiin vuoden 1944 hankinnoissa Fujinagatan telakalta, missä köli laskettiin 30. marraskuuta 1944. Se laskettiin vesille 23. kesäkuuta 1945, mutta työt keskeytettiin 23. kesäkuuta. Alus upotettiin keskeneräisenä.
Tochi (1945)
Tochi oli Keisarillisen Japanin laivaston Tachibana-luokan hävittäjä.
Valmistus
Alus tilattiin vuoden 1945 hankinnoissa Yokosukan laivastontelakalta, missä köli laskettiin 23. tammikuuta 1945. Työt keskeytettiin 18. toukokuuta, jonka jälkeen alus laskettiin vesille 28. toukokuuta ja romutettiin keskeneräisenä.
Kamakai
Kamakai eli Kemakai  oli antiikin aikainen kaupunki ja kaupunkivaltio (polis) Bottikessa nykyisen Chalkidikín niemimaan länsiosassa Kreikassa. Sen tarkkaa sijaintia ei tunneta, mutta se sijoitetaan lähelle Kalindoiaa. Kaupunkivaltion alue tunnettiin nimellä Kamakaia (, lat. Camacaea).
Kamakain historiasta ei tiedetä paljoakaan. Kaupungin arvellaan olleen olemassa poliksena suuren osan klassista kautta ja ainakin vielä hellenistisen kauden alkuun vuoteen 323 eaa. Klassisella kaudella 400-luvulla eaa. Kamakai kuului Bottiken polisten liittoon sekä Ateenan johtamaan Deloksen meriliittoon, ja se esiintyy liiton verotusluetteloissa yhden kerran vuonna 421/420 eaa.
Aleksanteri Suuri antoi kaupungin alueet makedonialaisille vuonna 323/322 eaa.
Mökkireissu
Mökkireissu on marraskuussa 2017 MTV3-kanavalla alkanut suomalainen musiikkiohjelma, jossa kolme suomalaista artistia lähtivät ohjelman nimen mukaisesti mökkireissulle Kalle Lindrothin, Elias Kaskisen sekä Roope Salmisen johdolla. Reissuun lähdettiin vanhalla asuntoautolla ja mökillä vietettiin yksi vuorokausi. Jokainen vieraista esitti myös yhden itselleen tärkeän kappaleen.
Kharadrus (Akte)
Kharadrus ( tai Kharadrous; ) oli antiikin aikainen kaupunki ja kaupunkivaltio (polis) Traakiassa, nykyisellä Chalkidikín niemimaalla Kreikassa. Sen tarkkaa sijaintia ei tunneta.
Myöskään Kharadruksen historiasta ei tiedetä käytännössä mitään. Sen mainitsee ainoastaan Pseudo-Skylaks, joka sijoitti sen Akten niemelle eli nykyiselle Áthoksen niemelle Akrothooin ja Olofyksoksen kaupunkien välille. Tällöin se olisi sijainnut niemen itärannikolla. Kaupungin arvellaan olleen olemassa poliksena suuren osan klassista kautta ja ainakin vielä hellenistisen kauden alussa vuonna 323 eaa.
Akrothooi
Akrothooi (, myös ; ) oli antiikin aikainen kaupunki ja kaupunkivaltio (polis) Akten niemellä (nyk. Áthos) Traakiassa, nykyisellä Chalkidikín niemimaalla Kreikassa. Se sijoitetaan niemen eteläosaan.
Maantiede
Akrothooi sijaitsi Akten niemellä, joka nykyisin tunnetaan nimellä Áthos ja joka on Chalkidikín niemimaan kolmesta niemestä itäisin. Antiikin aikana Aktea ei vielä luettu Khalkidiken alueeseen, josta koko niemimaa on myöhemmin saanut nimensä, vaan se luettiin yleisemmin vain osaksi Traakiaa. Kaupungin paikkaa ei tunneta varmuudella. Se sijoitetaan usein lähelle nykyistä Suuren lavran luostaria, tosin joskus se on sijoitettu myös aivan niemen eteläkärkeen nykyisen Pyhän Annan skiitan paikalle tai Uuden skiitan tai Pyhän Paavalin luostarin tienoille. Strabon, Plinius vanhempi ja Pomponius Mela vaikuttavat puhuvan kaupungista ikään kuin se olisi sijainnut Athosvuoren (nyk. Áthos) huipulla, mutta tämä ei ole vuoren korkeuden ja jyrkkyyden vuoksi mitenkään mahdollista.
Akrothooin kaupunkivaltion hallussa olleen alueen kooksi on arvioitu noin 25–100 neliökilometriä.
Historia
Akrothooin historiasta tiedetään vain vähän. Strabonin mukaan kaupungin alkuperäiset asukkaat olivat Lemnokselta tulleita pelasgeja. Thukydideen mukaan kaupungin väestö koostui klassisella kaudella osaksi kreikkalaisista ja osaksi ei-kreikkalaisista eli barbaareista, ja sen asukkaat olivat kaksikielisiä. Kaupungin kansalaisesta käytettiin etnonyymejä Akrothōos/Akrothōios ja Akrothōtēs/Akrothōitēs.
Persialaissotien aikaan akrothooilaiset auttoivat persialaisia Kserkseen kanavan kaivamisessa. Kaupunki myös tarjosi persialaisille miehiä ja laivoja. Klassisella kaudella 400-luvulla eaa. Akrothooi kuului Ateenan johtamaan Deloksen meriliittoon, mutta se ei esiinny liiton verotusluetteloissa lukuun ottamatta veromääräysluetteloa vuonna 422/421 eaa. Akrothooi kapinoi Ateenaa vastaan vuonna 424/423 eaa. Brasidaan yllytyksestä. Kaupunki ei ollut olemassa enää Pliniuksen aikana ensimmäisellä vuosisadalla jaa.
Akrothooin politiikasta tiedetään, että kaupungissa oli neuvosto (būlē) ja kansankokoous (dēmos). Melan ja muiden antiikin aikaisten kirjailijoiden mukaan kaupungin asukkaat olivat hyvin pitkäikäisiä ja elivät pidempään kuin muut ihmiset.
Rakennukset ja löydökset
Akrothooista ei ole tehty varmoja löytöjä. Kaikilta kaupungin ehdotetuilta paikoilta on löydetty joitakin antiikin aikaisia jäänteitä.
Matinpalo
Matinpalo on sukunimi, joka on muun muassa seuraavilla suomalaisilla henkilöillä:
Istasos
Myöskään Istasoksen historiasta ei tiedetä käytännössä mitään. Kaupungin arvellaan olleen olemassa poliksena suuren osan klassista kautta ja ainakin vielä hellenistisen kauden alussa vuonna 323 eaa. Vaikka kaupunki on luetteloitu polikseksi eli itsenäiseksi kaupunkivaltioksi, sen todellinen asema tunnetaan kuitenkin huonosti. Klassisella kaudella 400-luvulla eaa. Istasos saattoi olla mukana Ateenan johtamassa Deloksen meriliitossa. Se ei kuitenkaan esiinny liiton verotusluetteloissa lukuun ottamatta veromääräysluetteloa peloponnesolaissodan ajalta vuodelta 422/421 eaa.
Istasoksen on ehdotettu olleen sama kaupunki kuin Pistasos, josta siitäkin tiedetään vain vähän.
Kleonai
Kleonai voi viitata seuraaviin antiikin aikaisiin paikkoihin:
Khytropolis
Khytropolis oli antiikin aikainen kaupunki ja kaupunkivaltio (polis) Traakiassa, nykyisellä Chalkidikín niemimaalla Kreikassa. Sen tarkkaa sijaintia ei tunneta, ei edes sitä sijaitsiko se antiikin aikana Khalkidikeksi kutsutulla alueella vai muulla alueella Khalkidikesta nimensä saaneella nykyisellä Chalkidikín niemimaalla. Erään ehdotuksen mukaan se olisi sijainnut Afytiksen poliksen alueella.
Ondřej Steiner
Ondřej Steiner (s. 11. helmikuuta 1974 Plzen, Tšekkoslovakia) on tšekkiläinen entinen jääkiekkoilija, pelipaikaltaan sentteri. Steiner pelasi Tšekin Extraligassa vuosina 1991–1999 ennen siirtymistään Ässiin kaudelle 1999–2000. Hän pelasi Porissa vain yhden kauden vaikka oli joukkueen paras pistemies. Seuraavalle kaudelle Steiner teki sopimuksen Hämeenlinnan Pallokerhoon, jossa pelasi vain 22 ottelua ennen kuin sopimus purettiin ja edessä oli paluu takaisin Extraligaan. Extraligassa Steiner pelasi kauden 2002–2003 loppuun ennen kuin siirtyi Venäjälle Himik Voskresenskin riveihin. Venäjällä vietetyn kauden jälkeen Steiner siirtyi Norjaan Stjernenin riveihin. Seuraavalle kaudelle Steiner sai sopimuksen Lukkoon, jossa pelasi viisi ottelua. Peliotteet eivät kuitenkaan olleet toivotulla tasolla, joten hänet myytiin kesken kauden Pelicansiin, jossa hän pelasi vain yhden ottelun ennen paluuta Extraligaan HC Vsetinin riveihin. Tšekissä Steiner pelasi kauden 2005–2006 loppuun ennen siirtymistään takaisin Norjaan ja Stjerneniin. Kaudelle 2007–2008 Steiner siirtyi Tanskaan Totempo HvIK:in riveihin, jossa pelasi kaksi kautta.
Kaudelle 2009–2010 Steiner palasi Tšekkiin 3. liigan HC Klatovyn joukkueeseen. Siellä hän ehti pelaamaan kuusi ottelua ennen lainasopimusta takaisin Tanskaan, Hvidovren rivihin. Seuraavalla kaudella Steiner pelasi neljä ottelua lainasopimuksella Tšekin 2. liigan HC nad Jizeroun riveissä ja pudotuspelit Klatovyn riveissä. Kaikkiaan Steiner pelasi 64 ottelua Klatovyn joukkueessa 3. tasolla kevääseen 2014 mennessä, jolloin hän päätti uransa.
Odake (1945)
Odake oli keisarillisen Japanin laivaston vuonna 1945 valmistunut Tachibana-luokan hävittäjä toisessa maailmansodassa.
Valmistus
Alus tilattiin vuoden 1945 hankinnoissa Maizurun laivastontelakalta, missä köli laskettiin 5. marraskuuta 1944. Se laskettiin vesille 10. maaliskuuta 1945 ja otettiin palvelukseen 15. toukokuuta.
Palvelus
Alus poistettiin alusluettelosta 5. lokakuuta 1945. Se aloitti 1. joulukuuta kotiutettujen sotilaiden kuljetukset Japaniin. Alus luovutettiin 4. heinäkuuta 1947 sotakorvauksena Yhdysvalloille.
Tove Nilsen
Tove Nilsen (s. 25. lokakuuta 1952 Oslo, Norja on norjalainen kirjailija ja kriitikko.
Nilsen on kirjoittanut myös lasten- ja nuortenkirjoja ja toiminut Dagbladetin kriitikkona.
Keravan Lennokkikerho Hopeasiipi KelKo
Keravan Lennokkikerho Hopeasiipi KelKo ry:n tehtävä on edistää Keravan alueen lennokki- ja muuta vastaavaa ilmailuharrastustoimintaa. Painopistealueena on erityisesti nuorisotyö. Kerho ylläpitää kerho- ja kilpailutoimintaa, järjestää esitelmä- ja koulutustilaisuuksia sekä julkaisee lennokki- ja muita vastaavia nuorisoilmailuharrastusta käsitteleviä kirjoituksia.
Kerho on perustettu 20.10.1979 ja ensimmäisenä puheenjohtajana toimi Raimo Lindberg. Aluksi yhdistyksen nimi oli “Lennokkikerho Hopeasiipi”. Yhdistysrekisteriin merkitsemisen yhteydessä 4.7.1983 nimi muuttui muotoon Keravan Lennokkikerho Hopeasiipi KelKo ry. KelKo on myös keskusjärjestö Suomen Ilmailuliitto ry: n jäsen.
Kerhon toistaiseksi vilkkain toiminta-aika osui 1980-luvun loppupuolelle, jolloin kerhoon kuului 155 jäsentä. 1990-luvun loppupuolella toiminta alkoi hiipua ja vuonna 2008 kerho luopui toimitiloistaan Keravalla, johon loppui lennokinrakennustoiminta.
Vuonna 2015 kerhon toiminta elpyi multikoptereiden yleistyessä. Kerho panostaakin uuden kilpailulajin, FPV racing kisojen järjestämiseen. Vuonna 2016 järjestetään kaikille avoimia KelKo FPV-cup kisoja Keravan Keinukalliolla.
Caesar van Everdingen
oikea|pienoiskuva|Young woman warming her hands Caesar van Everdingen (1646), Rijksmuseum, Amsterdam. '''Caesar Pietersz. van Everdingen tai Cesar Boetius van Everdingen''' (syntynyt 1616 tai 1617 ja haudattu 13.10.1678) oli Hollannin kultakauden taidemaalari, joka maalasi muotokuvia ja historiallisia aiheita. Myös hänen pikkuveljensä Allart van Everdingen ja Jan van Everdingen olivat maalareita.
Elämäkerta
vasen|pienoiskuva| Caesar van Everdingen: Bachus ja Ariadne 1660 pienoiskuva|Europan ryöstö pienoiskuva|Everdingen - Jupiter ja Callisto Caesar van Everdingen syntyi Alkmaarissa ja kävi koulua Utrechtissa, jossa hänen maalausopettajansa oli Jan Gerritsz van Bronckhorst. Van Everdingenistä tuli Alkmaarin maalarikillan jäsen vuonna 1632. Hänen varhaisin tunnettu maalauksensa on peräisin vuodelta 1636. Vuonna 1648 hän muutti Haarlemiin, jossa hän liittyi paikalliseen kiltaan (Haarlemin Pyhän Luukkaan kilta) ja kaupungin kaartiin (schutterij). Kaartissa hän tutustui Jacob van Campeniin, jonka kanssa hän osallistui vuosina 1648–1650 Huis ten Boschissa olevan Oranjezaalin (oranssi huone) koristeluun. Vuonna 1658 Caesar van Everdingen muutti takaisin Alkmaariin, jonne hän perusti työhuoneen ja otti itselleen myös oppilaita. Caesar van Everdingen kuoli ja haudattiin Alkmaarin Pyhän Laurin kirkkoon (Grote-Laurenskerk tai St. Laurenskerk).
Työt
Monia Caesar van Everdingenin maalauksia on nähtävänä Hollannissa museoissa ja yksityisissä kokoelmissa. Esimerkiksi Stedelijk-museossa Alkmaarissa on esillä useita hänen teoksiaan. Hänen oppilaitaan olivat Jan Theunisz Blanckerhoff, Adriaen Dekker, Hendrik Graauw ja Thomas Heeremans. Arnold Houbrakenin kirjoittamassa elämäkerrassa mainitaan myös kaksi muuta hänen oppilastaan: Adriaen Warmenhuizen ja Laurens Oosthoorn.
Khedrolioi
Khedrolioi oli antiikin aikainen kaupunki ja kaupunkivaltio (polis) Traakiassa, nykyisellä Chalkidikín niemimaalla Kreikassa. Sen tarkkaa sijaintia ei tunneta, ei edes sitä sijaitsiko se antiikin aikana Khalkidikeksi kutsutulla alueella vai muulla alueella Khalkidikesta nimensä saaneella nykyisellä Chalkidikín niemimaalla.
Myöskään Khedrolioin historiasta ei tiedetä käytännössä mitään. Kaupungin tiedetään olleen olemassa poliksena suuren osan klassista kautta ja oletettavasti vielä hellenistisen kauden alussa vuonna 323 eaa. Klassisella kaudella 400-luvulla eaa. Khedrolioi kuului Ateenan johtamaan Deloksen meriliittoon, ja se esiintyy liiton verotusluetteloissa vuosina 448/447–433/432 eaa. Se saattoi kapinoida Ateenaa vastaan vuonna 432 eaa.
Kaupungin kansalaisesta käytettiin etnonyymiä Khedrolios tai Hedrolios.
Hirvinen
Hirvinen on sukunimi, joka on muun muassa seuraavilla suomalaisilla henkilöillä:
Hans Edvard Wisløff
oikea|pienoiskuva|265x265px| Bodøn tuomiokirkko. Hans Edvard Wisløff (10. toukokuuta 1902 Moss, Norja – 14. syyskuuta 1969 Bodø, Norja ) oli norjalainen teologi, piispa ja kirjailija. Hänen vanhempansa olivat Johan Martin Wisløff ja Tora Hansen ja hänen serkkunsa oli Carl Fredrik Wisløff.
Wisløff suoritti teologian kanditaatin tutkinnon Det teologiske menighetsfakultetissa 1926. Hän toimi useissa Oslon alueen seurakunnissa muun muassa apupappina Oppegårdissa 1926–1932, pastorina Tøyen kirkossa 1932–1940 sekä vakinaisena kappalaisena Trefoldighetin kirkossa (Kolminaisuudenkirkossa) 1940–1945. Vuosina 1945–1954 hän oli Indremisjonsselskapet-lähetysseuran pääsihteerinä ja lehden For fattig og rik toimittajana. Wisløff nimitettiin Pyhän Markuksen kirkon pastoriksi Osloon vuonna 1954, ja hän palveli siellä vuoteen 1959.
Wisløffistä tuli Sør-Hålogalandin hiippakunnan piispa vuonna 1959, kotipaikkanaan Bodø. Tässä tehtävässä hän toimi kuolemaansa asti vuoteen 1969.
Teokset
Wisløff oli suosittu kirjailija. Tuotannossa oli hartaus- ja rukouskirjoja sekä pienehköjä kirjasia. Monista kirjoista otettiin uusia painoksia. Menestynein oli Stille stunder på veien hjem, jota oli myyty vuoteen 2004 mennessä 130 000 kappaletta. Menestyneimpiä suomennoksista ovat olleet Hiljaisia hetkiä sekä Turvassa kaikesta huolimatta.
Suomennetut teokset
oikea|pienoiskuva|265x265px|Pyhän Markuksen kirkko. Oslon suurin kirkko.
Pesäpallon naisten Mestaruussarjan kausi 1968
Pesäpallon naisten Mestaruussarjassa kaudella 1968 pelattiin yhdeksän joukkueen yksinkertainen sarja, jonka perusteella määräytyivät suoraan lopulliset sijoitukset. Mestaruuden voitti Työväen Mailapojat joka päätöskierroksella voitti Puna-Mustat juoksuin 8–4 Sarjasta jäi pois 12-kertainen Suomen mestari ja edellisen kauden pronssimitalisti Helsingin Pallo-Toverit.
Naisten Mestaruussarja
Mestarit: Tuula Kämäräinen, Anja Ilonen, Riitta Hämäläinen, Sirkka Kämäräinen, Tuula Rantanen, Terttu Kämäräinen, Raija Ahonen, Aira Vainio, Kaarina Kansikas, Terttu Sarjanen, Marja-Liisa Niemi.
Gyldendalin palkinto
Gyldendalin palkinto (Gyldendalprisen) on norjalainen kirjallisuuspalkinto, jota norjalainen kirjankustantamo Gyldendal Norsk Forlag on jakanut vuodesta 1996. Palkinto myönnetään kirjailijalle, joka on ansioitunut kaunokirjailijana. Palkinto jaetaan kirjailijalle riippumatta siitä, mikä kustantamo hänen kirjansa on julkaissut. Palkinnon edeltäjä oli Gyldendals legat, jota jaettiin vuosina 1934–1995.
Palkinnon suuruus oli 300 000 kruunua vuonna 2010. Palkinto on suurin Norjassa myönnettävä kirjallisuuspalkinto.
Luettelo riistetyistä olympiamitaleista
Olympialaisten historiassa ensimmäiset mitalit riistettiin dopingin käytön vuoksi vuonna 1968. Tätä ennenkin oli mitaleita jaettu uudestaan muista syistä johtuen, mutta KOK on myöhemmin palauttanut nämä mitalit.
Sult-palkinto
Sult-palkinto on norjalainen kirjallisuuspalkinto, jota on vuodesta 1998 myöntänyt vuosittain Gyldendal Norsk Forlag. Palkinnon sääntöjen mukaan se myönnetään nuorelle kirjailijalle riippumatta siitä, mikä kustantamo hänen teoksiaan on julkaissut.
Palkinnon suuruus on 200 000 Norjan kruunua.
Arabella (kappale)
Arabella on englantilaisen indie rock-yhtye Arctic Monkeysin kappale. Se julkaistiin viidentenä singlenä yhtyeen viidenneltä albumilta AM. Single julkaistiin 28. tammikuuta 2013. Se oli alun perin tarkoitus julkaista 7 tuuman vinyylilevynä, mutta tätä ei tapahtunut.
”Arabella” sijoittui Britannian singlelistalla parhaimmillaan sijalle 70. Britannian indie-listalla paras sijoitus oli yhdeksäs.
Musiikkivideo julkaistiin YouTubessa 2. maaliskuuta 2014, ja on saavuttanut yli 30 miljoonaa näyttökertaa.
Buddhalaisuuden vaikutus islamiin
thumb|Muinaisen [[Sitadelli|kaupunkilinnakkeen rauniot Mervin vanhassa jokisatamassa nykyisessä Turkmenistanissa. Merviä on arveltu paikaksi, jossa buddhalaisuus ja islam joutuivat kosketuksiin toistensa kanssa.]]
Buddhalaisuuden vaikutusta islamiin on pidetty mahdollisena, koska näillä maailmanuskonnoilla on paljon yhteistä rajaa Keski-Aasiassa. Siellä ikivanha kauppaväylä Silkkitie yhdisti toisiinsa eri sivilisaatioita ja edisti vaikutteiden siirtymistä myös kaukaa. Buddhalaisuuden vaikutusta islamiin on ehdoteltu useissa silmiinpistävissä, mutta vähemmän tärkeissä yksityiskohdissa, jotka eivät ulotu itse uskonnon ytimeen eli etiikkaan ja teologiaan. Teologiassa islam on yksijumalainen, kun taas buddhalaisuus ei tunne jumalia.
Pyhiinvaellus
Orientalisti Markus Groß katsoo löytäneensä useita yhtäläisyyksiä buddhalaisuuden ja islamin välillä. Yksi niistä liittyy islamilaiseen pyhiinvaellukseen ''(hadz). '' Koraanissa (2: 197) siitä kirjoitetaan: "Pyhiinvaelluksen tulee tapahtua tiettyinä kuukausina --". Arabiankielessä käytetty monikkomuoto viittaa ainakin kolmeen kuukauteen, vaikka islamissa pyhiinvaellus rajoittuu vain yhteen. Sen sijaan buddhalaisuudessa nuoret miehet pukeutuvat munkeiksi sadekaudella täsmälleen kolmen kuukauden ajaksi.
Kaaba
700-luvun alkuun sijoitetussa arabialaisessa selonteossa kuvataan pohjois-afganistanilaista Nava Viharan buddhalaisluostaria kankaalla peitetyksi kuutioksi, jonka ympäri uskovat kiersivät ja jota he kumarsivat. Kuvaus muistuttaa Kaabaa, vaikka pyhäkön kiertäminen toisaalta tunnetaan kaikissa maailmanuskonnoissa. Nava Viharan pyhäkön perinnöllisiä suojelijoita oli Barmakidien buddhalainen pappissuku, joka abbasidien vallan alkuaikoina oli siirtynyt Bagdadiin ja nautti suurta valtaa visiireinä Harun ar-Rashidin aikana. Juuri tältä ajalta ovat peräisin ensimmäiset viittaukset pyhiinvaelluksesta Mekkaan.
Sa'y
Niin sanottu sa'y eli rituaalinen juokseminen Safa- ja Marwa -vuorten väliä on yksi osa islamilaista pyhiinvaellusta. Rituaalijuoksu tehdään seitsemän kertaa. Vuoret ovat niin pieniä, että ne mahtuvat Mekassa moskeijan sisälle. Groß arvelee, että Safa (arameaksi: "kallio") viittaa Jerusalemiin ja sen pyhään Temppelivuoreen, kun taas Marwa viittaisi Mervin kaupunkiin Iranin Khorasanissa. Merv oli islamin varhaisvaiheiden tärkeä keskus. Kyseessä olisi tällöin eräänlainen pyhiinvaeltajien teemapuisto samaan tapaan kuin Euroopassa keskiajalla rakennettiin pienoismalleja korvaamaan liian kaukana olevia pyhiinvaelluskohteita. Juoksemisella on vastaavuutta buddhalaiseen kävelymeditaatioon. Erikoisin yhdenkaltaisuus on se, että Intian Mahabodhi--temppelissä eli paikassa, missä Buddha valaistui, on pitkänomainen rata, jota pyhiinvaeltajat kulkevat edestakaisin. Se vastaa tarkasti Safa- ja Marwa-vuorten välistä pyhiinvaeltajien juoksureittiä Mekassa ja sijaitsee jopa suhteessa pääpyhäkköön aivan samassa kohdassa.
Pukeutuminen ja kiellot
Miespuolisten pyhiinvaeltajat pukeutuvat viittaan, joka jättää oikean olkapään paljaaksi. Se on buddhalaista pukeutumista, jota muslimit eivät muuten käytä. Valkoinen väri on buddhalaisuudessa maallikoiden käyttämä tunnus. Tämän vaatteen värjääminen punaisen ja keltaisen välisiin sävyihin on islamissa kiellettyä. Oranssi taas on buddhalaisten munkkien tunnusväri. Tässä vieraan uskonnon jälki saattaa näkyä vastavaikutuksena, eli pyrkimyksenä välttää vieraita piirteitä. Naiset eivät islamilaisessa pyhiinvaelluksessa saa peittää kasvojaan eivätkä käyttää käsineitä, vaikka kasvot peittävä huntu on muissa yhteyksissä pakollinen. Buddhalaisuus ei vastaavasti tunne kasvojen peittämistä.
Pyhiinvaeltajia koskevat ohjeet vastaavat muissakin yksityiskohdissa buddhalaisia määräyksiä. Sekä islamilaisen pyhiinvaelluksen alussa että initiaatiossa buddhalaiseksi munkiksi miesten pää ajellaan ja keho parfymoidaan. Kiellettyjen tekojen luettelo vastaa buddhalaismunkkien kieltoja. Niihin kuuluu myös buddhalaiseen tapaan kielto tappaa hyönteisiä islamilaisen pyhiinvaelluksen aikana. Islamilainen kumartaminen rukouksissa on lähellä buddhalaista tapaa, mutta voi selittyä sattumalla.
Viiniä koskeva kielto
Sekä kristinuskossa että juutalaisuudessa viinillä on tärkeä uskonnollinen merkitys. Näin oli aluksi myös islamissa, kuten käy ilmi Koraanista (16:67, 47:15, 83:25). Lehmän suurassa (2:219) viini kielletään. Buddhalaisuudessa viinin kieltäminen kuuluu ”Viiteen käskyyn”, jotka on osoitettu kaikille buddhalaisille. Islam on voinut saada viinikieltonsa buddhalaisuudesta, ellei se ole syntynyt omia aikojaan.
Uskottomien suura 109 Koraanissa
thumb|Buddhalainen teksti 900-luvulta. Buddhalaisvaikutteita on löydetty myös Uskottomien suurasta 109, joka kuuluu seuraavasti: "”Sano: Uskottomat, minä en palvo sitä, mitä te palvotte, ettekä te palvo Häntä, jota minä palvon, enkä minä ole palvova sitä, jota te palvotte, ettekä te ole palvova Häntä, jota minä palvon. Teillä on uskontonne ja minulla uskontoni.”"Teksti ei ole Koraanille tyypillistä, koska siitä puuttuu normaali vääräuskoisten tuomitseminen. Myös suuran tarkoitus on epäselvä, koska säkeet toistavat samaa, itsestään selvää asiaa. Pari johtolankaa on auttanut tulkitsemaan suuran uudella tavalla. Sille on löydetty buddhalainen rinnakkaisteksti, jonka suora käännös suura näyttää olevan. Rinnakkaistekstissä buddhalainen puhuttelee ei-buddhalaisia ja kertoo, että monissa asioissa buddhalaiset ovat heidän kanssaan samaa mieltä ja vain muutamissa eri mieltä. Kyse on siten ei-uskovien taivuttelusta, jossa eroja vähätellään.
Suurassa 109 ei enää ole kysymys sovun hieromisesta, koska siinä esitellään vain erimielisyyksiä. Gerd R. Puin on kuitenkin todennut, että liitesana la arabiankielisessä tekstissä voidaan ymmärtää myös vahvistavaksi partikkeliksi, jolloin merkitys muuttuu päinvastaiseksi. Teksti voidaan siis lukea käänteisesti eli ”minä kunnioitan hyvin paljon samaa, mitä tekin kunnioitatte” ja niin edelleen. Tällöin viimeinen virke muodostaisi edellisille kontrastin, ja kuuluisi ”(mutta) teillä on teidän oma din (= tie tai oppi) ja minulla omani.”
Tämän tulkinnan mukaan suuran taustalla olisi buddhalainen teksti, jossa korostetaan eri uskontojen välisiä yhtäläisyyksiä. Partikkelin lukutapa olisi muslimien käytössä myöhemmin muutettu, jotta päästäisiin korostamaan eroja yhtäläisyyksien asemesta.
Mahdollisia selityksiä yhdenkaltaisuuksille
Markus Großin mukaan kahden uskonnon tietyt yhtäläisyydet voivat olla sattuman tulosta. Sattuman osuus vähenee, jos yhtäläisyyttä osoittavat piirteet eivät muuten ole tavanomaisia samassa uskonnossa, tai jos vastaavia piirteitä ei löydy muista uskonnoista. Esimerkiksi alkoholikielto on uskonnoissa yleinen, joten Goldziher ei pidä varma, että se olisi lainattu islamiin buddhalaisuudesta. Muut edellä luetellut esimerkit kuitenkin viittaavat lainaamiseen.
Miten buddhalainen vaikutus olisi voinut päästä islamiin, jos islam syntyi Arabian niemimaan luoteiskulmassa Mekassa ja Medinassa tuhansien kilometrien päässä buddhalaisesta maailmasta? Jos luotetaan perinteiseen selitykseen islamin synnystä, yhtäläisyyksiä onkin vaikea selittää. Jos kuitenkin oletetaan eräiden historiakriittisten tutkijoiden tavoin, että islamin alkukoti oli arabiankielinen ja esi-nikealainen kristitty enklaavi silkkitien varrella, mahdollisesti Mervissä, yhtäläisyyksiä on helpompi ymmärtää.
Merv oli muinainen miljoonakaupunki, jonka halki kauppatavaroiden lisäksi kulkivat kulttuurivaikutteet idän ja lännen välillä. Helleenisen kulttuurin rinnalla Mervissä tuntuivat syyrialainen kristillisyys, persialainen zarathustralaisuus ja manikealaisuus sekä Silkkitien kautta idästä saapunut buddhalaisuus. Vielä al-Mamunin hallitessa 800-luvun alussa Merviin rakennettiin kaksi kristillistä kirkkoa ja buddhalainen temppeli. Abbasidit, joiden mukana arabikalifaattiin levisi heidän uskonnollinen sanomansa, tulivat Mervistä, samoin kalifi Abd al-Malik ibn Marwan eli "merviläinen". Jälkimmäisen myötä ensimmäiset muhammad -tekstit ilmestyivät kolikoihin.
Buddhalaisten vaikutteiden omaksumiseen vaikutti vielä kaksi muuta seikkaa. Buddhalaisuus oli levinnyt islamin syntyessä Mervin läheisyyteen Afganistaniin, mistä kulkukelpoinen joki (Margiana) vei suoraan Merviin. Muistona Afganistanin buddhalaisuudesta olivat esimerkiksi ne valtavat Buddhan patsaat Bamiyanin maakunnassa, jotka talibanit räjäyttivät vuonna 2001.
Toinen yhteys syntyi abbasidien vallankumouksen myötä vuoden 750 jälkeen. Kalifi al-Mansur (754–775) nimitti hovinsa korkeiksi virkamiehiksi Iranin Khorasanista tullutta persialaista ylimystöä. Erityisen vaikutusvaltaiseksi kohosi Afganistanista tullut Barmakidien suku, jonka jäsenet olivat olleet korkea-arvoisia buddhalaisia pappeja Nava Viharassa (Nawbahar) lähellä Balkhia. Barmakidit olivatkin abbasidien jälkeen Bagdadin rikkain ja kuuluisin suku. He saavuttivat valtansa huipun kalifi Harun al-Rašidin (786–809) aikana, jolloin barmakidi Yahua ibn Khalidin väitetään jopa käytännössä hallinneen valtakuntaa kalifin asemesta. Harun päätyi lopulta syrjäyttämään suvun vallasta. Osittainen paluu tapahtui kuitenkin Harunin pojan al-Mamunin aikana, kun barmakidi nousi jälleen visiiriksi.
Al-Tabarin mukaan kalifi Harun al-Rašid (786–809) teki kahdeksan pyhiinvaellusta Mekkaan vuosien 790 ja 804 välillä. Sinne kunnostettiin Bagdadista tie, joka sai nimen hallitsijan puolison Zubaydan mukaan. Tätä ennen pyhiinvaelluksesta Mekkaan ei ole merkintöjä. On siten mahdollista, että juuri barmakidien suku olisi vaikuttanut islamilaisen pyhiinvaelluksen muotoihin.
Rytmihäiriöitä
Rytmihäiriöitä on suomalainen Pietari Koskisen valmistama vuonna 2000 valmistunut animoitu lyhytelokuva. Elonet-sivustolla elokuvaa kuvaillaan: "Elokuva elämän rytmihäiriöistä, rempseitä animaatioita aikuisille."
Hòa Bìnhin taistelu
Hòa Bìnhin taistelu oli 14. marraskuuta 1951 – 24. helmikuuta 1952 käyty taistelu Ranskan joukkojen ja Việt Minhin välillä. Ranskalaiset valtasivat Việt Minhin Punaisenjoen suun tukikohdat eristääkseen Hòa Bìnhin kaupungin, jota he pitivät hallussaan suuria tappioita kärsien. Việt Minh teki taistelun loppuun mennessä sen hallussapidon turhaksi rakentamalla tien kaupungin ohitse.
Tausta
Ennen Hòa Bìnhin taistelua Việt Minh oli hyökännyt ranskalaisia vastaan kahteen otteeseen, mutta ranskalaiset löivät heidän joukkonsa molemmilla kerroilla. Taistelujen jälkeen Ranskan joukkoja Indokiinassa komentanut Jean de Lattre de Tassigny päätti ottaa aloitteen viholliseltaan. Ranskalaisten kohde oli Hòa Bìnhin kaupunki Mustanjoen varrella. Alueelta kulki tie Việt Minhin tukikohtiin Punaisenjoen suiston eteläosissa, minkä lisäksi paikan valtausta pidettiin siihen asti Ranskan puolella olleiden muongien tuen takaamisen kannalta tärkeänä.
Rytmihäiriöitä
Elokuvan ensi-ilta oli 22. helmikuuta 2000 Suomen elokuvasäätiön Kino K–13 -elokuvateatterissa. Televisiossa elokuva ensiesitettiin Yle TV1-kanavan Uusi Kino -ohjelmassa 9. maaliskuuta 2000. Elokuva on esitetty myöhemmin uusintana vuonna 2006 Yle TV1- ja Yle Teema -kanavilla. Elokuvan itsenäiset tarinat on esitetty myös erillisinä osina vuonna 2001 Yle TV1-kanavalla.
Tarinat
24-minuuttinen elokuva koostuu kuudesta itsenäisestä tarinasta.
Hòa Bìnhin taistelu
Taistelu
Taistelu Hòa Bìnhin hallinnasta alkoi 14. marraskuuta 1951. Ranskalaiset pudottivat Junkers Ju 52 -lentokoneillaan kolme laskuvarjojoukkojen pataljoonaa Hòa Bìnhiin ja valtasivat kaupungin lähes ilman vastarintaa. Samaan aikaan 15 jalkaväen pataljoonaa, 7 tykistöpataljoonaa, 2 panssaroitua osastoa pioneerien ja laivaston tukemina etenivät pitkin Mustanjoen laaksoa. Việt Minhin komentaja Võ Nguyên Giáp vältteli ensin suoraa yhteenottoa ranskalaisten kanssa. Aikaisemmat yhteenotot näiden kanssa oli hävitty ja nyt Việt Minhin joukot katosivat tarkoituksellisesti Hòa Bìnhista ranskalaisten tieltä. Giáp huomasi kuitenkin pian ranskalaisten asemien mahdollistavan saman kaltaisen operaation, kuin jollainen oli saavuttanut huomattavan voiton ranskalaisista Route Coloniale 4:n varrella vuonna 1950. Giáp määräsi 304, 308, ja 312. jalkaväendivisioonat etelään mukanaan tykistöä ja ilmatorjunta-aseita. Vietnamilaisten mukana olleet kiinalaiset neuvonantajat väittivät vastaan ja kieltäytyivät seuraamasta vietnamilaisia taisteluun, mutta Giáp päätti edetä näiden vastalauseista huolimatta.
Rytmihäiriöitä
Diplomaattinen selkkaus
Tarina kahdesta diplomaatista, jotka käyttävät asemaansa hyväkseen hämäräpuuhissa salakuljettaen tavaraa kansainvälisessä Kävely rajojen yli -urheilutapahtumassa.
Hòa Bìnhin taistelu
Taistelu
Ranskalaisten ainoa maata pitkin kulkeva huoltoreitti Hòa Bìnhiin oli huonokuntoinen Route Coloniale 6, jota häiritsemään Giáp lähetti divisioonansa 316 ja 320. Ranskalaisten toinen huoltoreitti oli Đáyjoki. Molempien reittien suojaamiseksi ranskalaiset rakensivat linnoitusten sarjan, jotka tekivät reiteistä turvallisempia, mutta söivät myös miesvoimaa ja tarvikkeita. Osapuolet kävivät ankaraa näännytyssotaa ja tappiot molemmilla osapuolilla olivat huomattavat. Route Coloniale 6 oli hankalan maastonsa takia oiva paikka väijytyksille ja ranskalaisten maihinnousualukset Đáyjoella olivat alttiita sinkotulelle. Syöpää sairastanut de Lattre lähti Indokiinasta joulukuussa 1951 ennen taistelun loppua, mutta ennen lähtöään hän kulutti kaukaisienkin ranskalaistukikohtien miesvoiman Hòa Bìnhissa. Ranskalaiset onnistuivat lopulta pitämään kiinni kaupungista, mutta taistelun päätyessä 24. helmikuuta 1952 Việt Minh oli rakentanut tien kaupungin ohi, tehden sen valtaamisen turhaksi.
Rytmihäiriöitä
Negatiivinen mies
pienoiskuva|Negatiivinen mies-tarinan mies sairaalassa sen jälkeen kun hänen sydämensä saadaan käynnistettyä uudestaan, mutta edelleen hän päättää jatkaa valittamista. Tarina miehestä, joka suhtautuu kaikkiin asioihin kielteisesti valittaen ja kiroillen. Kadulla kävellessään hän saa sydämen rytmihäiriön, josta hän pelastuu mutta edelleen jatkaa valittamista. Sairaalassa hänelle tehdään lobotomia, jolloin hänestä tulee ihan uusi mies.
Hòa Bìnhin taistelu
Seuraukset
Ranskalaiset menettivät Hòa Bìnhissa 894 miestä kuolleina tai kadonneina. Việt Minhin tappiot olivat huomattavasti suuremmat ja ehkä jopa 12 000. Suurista tappioista huolimatta Việt Minh sai arvokasta kokemusta ranskalaisten vahvuuksista ja heikkouksista, joita käytettiin menestyksellisesti hyödyksi Indokiinan sodan myöhemmissä taisteluissa. Taisteluun osallistuneet ranskalaiset sotilaat muistivat sen "Hòa Bìnhin helvettinä". Ranskalaiset hylkäsivät Hòa Bìnhin helmikuun aikana.
Rytmihäiriöitä
Negatiivinen mies
Ääninäyttelijät:
Jules de Polignac
Auguste Jules Armand Marie de Polignac [polinja’k] (14. toukokuuta 1780 Versailles – 2. maaliskuuta 1847 Pariisi) oli ranskalainen aatelismies ja ultrarojalistinen poliitikko, joka toimi Ranskan pääministerinä vuosina 1829–1830. Hänen taantumuksellinen politiikkansa johti heinäkuun vallankumouksen syttymiseen vuonna 1830.
Amalie Skram -palkinto
Amalie Skram -palkinto on norjalainen kirjallisuuspalkinto, joka myönnetään vuosittain kaunokirjallissesta teoksesta. Sen myöntää bergeniläinen Amalie Skram-selskapet.
Rytmihäiriöitä
Keitto ja lusikka
Tarina keiton ja lusikan suhteesta, jonka draama eskaloituu.
Amalie Skram -palkinto
Palkinto jaetaan Amalie Skramin syntymäpäivänä 22. elokuuta, ja sääntöjen mukaan se myönnetään "naiskaunokirjailijalle, joka kirjoittaa Amalie Skramin hengessä". Palkinnon suuruus on 25 000 Norjan kruunua (2013) ja siihen liittyy taiteilija Ingri Egebergin suunnittelema kunniakirja alkuperäispainatuksena.
Rytmihäiriöitä
Keitto ja lusikka
Ääninäyttelijät:
Totuus
Tarina miehestä, joka ei halua valehdella kenellekään, joten hän kertoo aina totuuden. Tämä aiheuttaa useita ongelmia, niinpä mies päättää muuttaa tapansa. Loppujen lopuksi tapojen muuttaminen menee liian pitkälle, ja seuraukset ovat sen mukaiset.
Ääninäyttelijät:
Tervashampoota
Tarina naiskaksikosta, jotka löytävät alkuun epäilyksiä herättävän shampoopullon yleisessä suihkuhuoneessa. Tutkittuaan että shampoossa ei ole mitään epäilyttävää, he päättävät tehdä käytännön pilan, jolla on odottamattomat seuraukset.
Ääninäyttelijät:
Dion (Akte)
Dion oli antiikin aikainen kaupunki ja kaupunkivaltio (polis) Akten niemellä (nyk. Áthos) Traakiassa, nykyisellä Chalkidikín niemimaalla Kreikassa. Se sijaitsi niemen itärannikolla.